|  |  |  |
| --- | --- | --- |
| Rīgā | Nr. | 2016. gada |

**. §**

**Noteikumu projekts "Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi"**

**TA-2282**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

2. Līdz darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" projekta iesnieguma apstiprināšanai sadarbības iestādē un finansējuma nodrošināšanai normatīvajos aktos noteiktajā kārtībā atļaut Latvijas Investīciju un attīstības aģentūrai projekta attiecināmo izmaksu segšanai nepieciešamos līdzekļus, kas 2016. gadā kopsummā nepārsniedz 53 000 *euro*, finansēt no valsts pamatbudžeta apakšprogrammas 27.12.00 "LIAA darbības nodrošināšana". Pēc finansējuma pārdales no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" Latvijas Investīciju un attīstības aģentūrai pārgrāmatot izdevumus uz apstiprinātā projekta īstenošanai Valsts kasē atvērto pamatbudžeta izdevumu kontu. Pārgrāmatošanu nodrošina tā saimnieciskā gada ietvaros, kad ir veikti izdevumi.

3. Ekonomikas ministrijai nekavējoties informēt Ministru kabinetu, ja no Ministru kabineta noteikumu "Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi" (turpmāk – noteikumi) spēkā stāšanās dienas līdz projekta iesnieguma apstiprināšanai veiktās izmaksas netiek vai varētu netikt attiecinātas no Eiropas Reģionālās attīstības fonda, sagatavojot attiecīgu informatīvo ziņojumu ar detalizētu radušās situācijas aprakstu, neatbilstības rašanās cēloņiem un finansiālo ietekmi, kā arī iespējamo risinājumu, lai turpinātu attiecīgā projekta īstenošanu.

4. Ekonomikas ministrijai sagatavot un iesniegt priekšlikumus izskatīšanai Saeimā otrajā lasījumā likumprojektam "Jaunuzņēmumu darbības atbalsta likums" atbilstoši noteikumos noteiktajām atbalsta ieviešanas prasībām un lēmumu pieņemšanas kārtībai attiecībā uz atbalstu augsti kvalificētu darbinieku piesaistei.

Ministru prezidents Māris Kučinskis

Valsts kancelejas direktors Mārtiņš Krieviņš